**Ministru kabineta noteikumu projekta**

**„Profesionālās kvalifikācijas eksāmenu norises kārtība akreditētās profesionālās izglītības programmās”**

**sākotnējās ietekmes novērtējuma ziņojums**

**(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Profesionālās kvalifikācijas eksāmenu norises kārtība akreditētās profesionālās izglītības programmās” (turpmāk – Projekts) mērķis ir noteikt profesionālās kvalifikācijas eksāmenu (turpmāk – eksāmeni), norises kārtību akreditētās profesionālās izglītības programmās. Projekts paredz atvieglot eksāmenu norisi, samazinot eksāmenu norises nodrošināšanai izstrādājamo dokumentu skaitu, kā arī atvieglo jaunu pārbaudījumu formu ieviešanu. Paredzēts, ka Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts saskaņā ar Izglītības likuma 14. panta 33. punktu un Profesionālās izglītības likuma 7. panta 10. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd profesionālās kvalifikācijas eksāmenu norises kārtību akreditētās profesionālās izglītības programmās reglamentē Ministru kabineta 2011. gada 30. augusta noteikumi Nr.662 „Profesionālās kvalifikācijas eksāmenu norises kārtība akreditētās profesionālās izglītības programmās” (turpmāk – MK noteikumi Nr.662). Projekta regulējums neattieksies uz eksāmeniem civilās un militārās aizsardzības jomas izglītības programmās, jo mācības šajās izglītības programmās ir ļoti specifiskas, tikai attiecīgai jomai raksturīgas un to saturu nosaka speciāli dokumenti, piemēram, robežsargu profesionālās izglītības saturu nosaka arī Eiropas Robežu un krasta apsardzes Aģentūras (FRONTEX) izstrādātie robežsarga pamatapmācības standarti, kuri ir integrēti Valsts robežsardzes koledžā īstenojamajā profesionālās tālākizglītības programmā „Robežapsardze”. Minēto programmu eksāmenos tiek iekļauta informācija, kas satur valsts noslēpumu vai citāda ierobežotas pieejamības informācija, kas pieejama normatīvajos aktos noteiktā kārtībā, ierobežotam personu lokam, tai skaitā izglītojamajiem ar noteiktu dienesta pakāpi.Jaunu Ministru kabineta noteikumu izstrādes nepieciešamība saistīta ar: 1. grozījumiem Profesionālās izglītības likumā, kas Latvijas Republikas Saeimā pieņemti 2015. gada 23. aprīlī;2. Eiropas Sociālā fonda projekta “Nozaru kvalifikācijas sistēmas izveide un profesionālās izglītības efektivitātes un kvalitātes paaugstināšana” (Vienošanās Nr. 2010/0274/1DP/1.2.1.1.1/10/IPIA/VIAA/001) (turpmāk – projekts 1.2.1.1.1) rezultātiem, kura ietvaros tika identificētas un aprobētas jaunas eksāmenu formas;3. MK noteikumos Nr.662 konstatētajām nepilnībām.Projektā ietvertas šādas būtiskākās izmaiņas salīdzinājumā ar šobrīd spēkā esošajiem MK noteikumiem Nr.662:1. Eksāmena programmu, eksāmena uzdevumus un to izpildes vērtēšanas kritērijus, eksaminējamo atbilžu lapas, pareizās atbildes un uzdevumu atrisinājumus centralizētajiem eksāmeniem izstrādā Valsts izglītības satura centrs (turpmāk – centrs), bet pārējiem eksāmeniem izstrādā eksaminācijas institūcija, izņemot eksāmena programmu eksāmeniem, kas tiek organizēti sadarbībā ar Latvijas Nacionālais kultūras centru (turpmāk - kultūrizglītības centrs), kuru izstrādā kultūrizglītības centrs. Iepriekš minēto eksāmena dokumentāciju centrs, kultūrizglītības centrs vai eksaminācijas institūcija izstrādā: 1) sadarbībā ar nozaru ekspertu padomes deleģētu ekspertu vai profesionālās organizācijas deleģētu ekspertu, ja nozares ekspertu padome nedeleģē ekspertu, kā arī eksaminācijas institūciju un nozaru pārstāvjiem; 2) saskaņā ar profesijas standartu vai profesionālās kvalifikācijas prasībām, ja attiecīgās profesijas standarts vai profesionālās kvalifikācijas prasības nav iekļautas obligāti piemērojamo profesiju standartu un profesionālās kvalifikācijas prasību sarakstā, eksāmena programmu izstrādā saskaņā ar Profesiju klasifikatorā noteiktajiem attiecīgajai profesijai atbilstošiem pamatuzdevumiem.Izstrādājot iepriekš minēto eksāmena dokumentāciju, eksaminācijas institūcijām ieteicams izmantot centra metodiku eksāmenu satura izstrādei (skat. http://visc.gov.lv/profizglitiba/dokumenti/metmat/04\_eksamenu\_saturs.pdf), kas paredz diferencētu pieeju eksāmena uzbūvei atkarībā no profesiju standartos noteiktajiem profesionālās darbības pamatuzdevumiem. Eksaminācijas institūcijas izstrādāto eksāmena dokumentāciju saskaņo centrs vai kultūrizglītības. Saskaņoto eksāmena dokumentāciju izsniedz eksaminācijas institūcijas vadītājam vai viņa pilnvarotajai personai papīra formā ne vēlāk kā piecas darbdienas pirms eksāmena. Centrs centralizēto eksāmenu programmas ievieto tīmekļa vietnē ([www.visc.gov.lv](http://www.visc.gov.lv)) un kultūrizglītības centrs eksāmenu programmas ievieto tīmekļa vietnē ([www.lnkc.gov.lv](http://www.lnkc.gov.lv)) līdz attiecīgā mācību gada 1. decembrim, bet eksaminācijas institūcija saskaņotās eksāmenu programmas ne vēlāk kā trīs darbdienas pirms eksāmena ievieto eksaminācijas institūcijas tīmekļa vietnē.2. MK noteikumi Nr. 662 paredz, ka eksāmenam ir divas daļas – teorētiskā daļa un praktiskā daļa, kas uzliek ierobežojumus jaunu pārbaudījumu formu ieviešanai. Projekta 1.2.1.1.1 ietvaros tika izstrādāti un sekmīgi aprobēti pārbaudījumi, kuru struktūra atšķiras no MK noteikumos Nr.662 noteiktās struktūras. Izstrādājot pārbaudījumu saturu projektā 1.2.1.1.1, tajos iekļauto pārbaudījuma daļu skaits bija atšķirīgs atkarībā no profesijas specifikas un pārbaudāmo kompetenču sarežģītības. Projekta 1.2.1.1.1, nodevumu sekmīga aprobācija apstiprināja, ka: 1) pārbaudījumu var veidot gan kā vienu kompleksu uzdevumu, gan kā vairāku secīgi sekojošu vai neatkarīgu uzdevumu kopumu; 2) zināšanu pārbaudei ne vienmēr ir nepieciešams atsevišķs teorētisko zināšanu pārbaudes darbs, bet tās var pārbaudīt vienlaicīgi ar prasmēm, eksaminējamajam veicot kādu praktisku uzdevumu. Ņemot vērā iepriekš minēto, Projekts neparedz obligātu eksāmena teorētisko un praktisko daļu, kas atvieglo jaunu pārbaudījumu formu ieviešanu. Projektā aprakstītā pārbaudījumu organizācija un norise attiecināma gan uz pārbaudījumiem jebkura īstenošanas ilguma un formas profesionālās izglītības programmas noslēgumā, gan uz pārbaudījumiem, kuros apliecina ārpus formālās izglītības sistēmas apgūto profesionālo kompetenci.3. Profesionālās izglītības likuma 12. panta otrās daļas 5. punkts paredz, ka Nozaru ekspertu padomes deleģē nozares ekspertus profesionālās kvalifikācijas eksāmenos, tādēļ Projekts paredz, ka 1) eksaminācijas komisijas sastāvā jāiekļauj vismaz viens Nozares ekspertu padomes vai profesionālās organizācijas deleģēts eksperts, ja Nozares ekspertu padome nedeleģē ekspertu, piemēram, gadījumā, ja tā nav izveidota vai nav uzsākusi savu darbību, tad tā vietā var pieaicināt profesionālās organizācijas deleģētu ekspertu, 2) Nozares ekspertu padome var pilnvarot savu pārstāvi par eksāmena novērotāju. 4. Lai nodrošinātu izglītības kvalitātes pārraudzību un iespēju pilnveidot kvalifikācijas eksāmenu programmas, kā arī konstatēt eksaminācijas procesā pilnveidojamus jautājumus, būtiski ir paredzēt iespēju eksāmena norisi vērot gan izglītības procesā iesaistītajiem pedagogiem, gan izglītības iestādes sadarbības partneriem - darba tirgus un attiecīgo augstskolu pārstāvjiem. Ievērojot nosacījumu, ka personu loks, kuri vēro eksāmenu, tiek noteikts ar eksaminācijas institūcijas vadītāja rīkojumu, kā arī eksāmena norise netiek traucēta. Pedagogu, izglītības iestāžu administrācijas un darba tirgus pārstāvju, augstskolu mācībspēku dalība kvalifikācijas eksāmenā un izteiktie secinājumi un priekšlikumi par to var sniegt iespēju pilnveidot eksāmena saturu atbilstošāk darba tirgus prasībām vai nākamā izglītības līmeņa specifikai.5. MK noteikumi Nr.662 paredz virkni darbību un dokumentu, kas ir nelietderīgi, piemēram, eksāmenu norises grafika iesniegšana, kas, lai izveidotu kopīgo eksāmenu norises grafiku, nav nepieciešama, jo informāciju par eksāmenu norises laiku un vietu centrs vai kultūrizglītības centrs var iegūt no citiem iesniegtajiem dokumentiem.6. Vairākos MK noteikumu Nr.662 punktos procesu apraksti nav viennozīmīgi saprotami vai izpildāmi, piemēram, nosacījumu, ka līdz attiecīgā mācību gada 15. septembrim jāiesniedz informācija par attiecīgajā mācību gadā paredzamajiem eksāmeniem, nevar izpildīt profesionālās tālākizglītības programmu īstenotāji, jo šīs programmas tiek īstenotas nepārtraukti, nepielāgojot tās mācību gadam. Tādēļ Projekts paredz, ka informācija par gada laikā plānotajiem tālākizglītības programmu eksāmeniem nav jāiesniedz. 7. Projekts paredz, ka eksaminācijas institūcija līdz attiecīgā mācību gada 15. septembrim elektroniski nosūta atbilstoši piekritībai centram vai kultūrizglītības centram informāciju par plānotā eksāmena norises termiņu, lai varētu plānot eksāmenu satura izstrādi un to norises laika noteikšanu. Šajā laikā eksaminācijas institūcijas vēl nav izplānojušas konkrētus eksāmena, vai tā daļu norises datumus un laikus, tādēļ jāsniedz tikai plānotais termiņš. Savukārt konkrētu eksāmena (izņemot centralizētā eksāmena) vai tā daļu norises datumu un laiku t.i., precīzu brīdi, kurā sākas konkrētā eksāmena daļa, eksaminācijas institūcija nosaka vēlāk eksāmena norises plānojumā.8. MK noteikumi Nr.662 paredz dokumentus, kuros ietvertā informācija atkārtojas, piemēram MK noteikumu Nr.662 1. un 5. pielikums. Lai atvieglotu iesaistīto pušu administratīvo slogu saistībā ar minētajiem piemēriem un citām ievērotajām neprecizitātēm, Projektā ir precizēti un papildināti eksāmena organizācijas posmu apraksti, noteikts mazāks izstrādājamo dokumentu skaits, nekā to paredz MK noteikumi Nr.662, samazināts noteikumu pielikumu skaits, atsakoties no nelietderīgiem pielikumiem, vai apvienojot vairākus pielikumus vienā dokumentā (Projekta 1. pielikums).9. Noteikumi Nr.662 paredz, ka eksaminācijas komisijas sastāvā iekļauj attiecīgajā tautsaimniecības nozarē strādājošas personas, kas var radīt situāciju, ka minēto personu profesionālā darbība nav tieši saistīta ar piešķiramo kvalifikāciju, tādēļ Projekts paredz, ka eksaminācijas komisijas locekļiem vai nu pašiem jāveic piešķiramajai profesionālajai kvalifikācijai atbilstoši profesijas pamatuzdevumi vai jāorganizē attiecīgās profesijas darbinieku darbs.10. Noteikumi Nr. 662 paredz, ka eksaminācijas komisijas priekšsēdētājam jābūt personai ar augstāko izglītību atbilstoši Latvijas izglītības klasifikācijas izglītības tematiskajai jomai. Projekts paredz, ka eksaminācijas komisijas priekšsēdētājam saskaņā ar normatīvajiem aktiem par Latvijas izglītības klasifikāciju jābūt personai ar augstāko izglītību, kas ir atbilstoša attiecīgajai izglītības programmas kopai, t.i., jābūt tuvākai eksāmenā iegūstamajai profesionālajai kvalifikācijai. Projekts konkrētāk nosaka arī atbilstošu komisijas priekšsēdētāja un komisijas locekļu izglītību.11. Projekts paredz atzīt par spēku zaudējušiem MK noteikumus Nr.662 jo MK noteikumu Nr. 662 normu apjoms, kurās būtu veicamas gan redakcionālas izmaiņas, gan jānosaka jauns tiesību normu regulējums pārsniegtu pusi no spēkā esošo noteikumu normu apjoma. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, centrs un kultūrizglītības centrs. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā noteiktais attieksies uz centra un Latvijas Nacionālā kultūras centra nodarbinātajiem, kas iesaistīti profesionālās kvalifikācijas eksāmenu nodrošināšanā, profesionālās izglītības iestāžu vadītājiem, pedagogiem un izglītojamajiem, eksāmena dokumentācijas izstrādē un eksaminācijas komisiju sastāvā iesaistītajiem nozaru un sociālo partneru pārstāvjiem, kā arī Nozaru ekspertu padomju ekspertiem. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums kopumā būtiski nemaina administratīvo slogu, jo tāpat kā līdz šim eksāmena dokumentācijas izstrādē un eksaminācijas komisiju sastāvā piedalīsies nozaru un sociālo partneru pārstāvji. Projekts paredz, ka eksāmena dokumentāciju izstrādā sadarbībā ar Nozaru ekspertu padomes deleģētiem ekspertiem un eksaminācijas komisijas sastāvā ir vismaz viens Nozares ekspertu padomes deleģēts eksperts. Projekta regulējums kopumā nepalielina eksāmena dokumentācijas izstrādē un eksaminācijas komisiju sastāvā iesaistīto personu skaitu. Mazāks izstrādājamo dokumentu skaits atvieglos administratīvo slogu centra, Latvijas Nacionālā kultūras centra un profesionālās izglītības iestāžu nodarbinātajiem. Izglītojamajiem, kuri kārto eksāmenu administratīvais slogs nemainās, jo Projekts neparedz palielināt eksāmenu skaitu vai ilgumu. |
| 3. | Administratīvo izmaksu monetārs novērtējums | Projektam nebūs ietekme uz administratīvajām izmaksām (naudas izteiksmē), jo tāpat kā līdz šim ar nozaru un sociālo partneru pārstāvjiem, arī ar Nozares ekspertu padomes deleģētiem ekspertiem par dalību eksāmena dokumentācijas izstrādē un eksaminācijas komisiju sastāvā tiks slēgti līgumi esošo budžeta līdzekļu ietvaros.Projekts neparedz palielināt eksāmenu skaitu, līdz ar to Projektam nav tādas ietekmes uz administratīvajām izmaksām, kas pārsniegtu 200 *euro* (fiziskām personām) un 2000 *euro* (juridiskām personām). |
| 4. | Atbilstības izmaksu monetārs novērtējums  | Projekts neparedz atbilstības prasību nodrošināšanu. |
| 5. | Cita informācija. | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu |  Sabiedrības pārstāvji varēs līdzdarboties Projekta izstrādē, rakstiski sniedzot viedokli par Projektu pēc tā publiskošanas Izglītības un zinātnes ministrijas tīmekļa vietnē www.izm.gov.lv un izsludināšanas Valsts sekretāru sanāksmē, kad tas būs pieejams Ministru kabineta tīmekļa vietnē www.mk.gov.lv. |
| 2. | Sabiedrības līdzdalība projekta izstrādē | Projekta izstrādes laikā ar to vairākkārtīgi iepazīstināti: 1) profesionālās izglītības iestādes, ievietojot Projekta materiālus Valsts izglītības satura centra elektroniskajā saziņas vidē;2) kultūrizglītības centrs;3) izglītības iestādes, kuras īsteno izglītības programmas izglītības tematiskajā jomā “Mākslas”. |
| 3. | Sabiedrības līdzdalības rezultāti | Projekta izstrādes laikā profesionālās izglītības iestāžu pārstāvji atbalstījuši iesniedzamo un aizpildāmo dokumentu skaita samazināšanu un snieguši ieteikumus eksāmena protokolā iekļaujamajai informācijai un šī dokumenta noformēšanai.Kopumā profesionālās izglītības iestādes un kultūrizglītības centrs atbalstījušas projekta tālāko virzību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās centrs, kultūrizglītības centrs un profesionālās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde īstenojama esošo finanšu un cilvēkresursu ietvaros.Projekta izpildei nav nepieciešams izveidot jaunas institūcijas vai iestādes.  |
| 3. | Cita informācija | Nav. |

Izglītības un zinātnes ministra vietā –

labklājības ministrs J.Reirs

R.Ančupāne

64615342, ruta.ancupane@852.visc.gov.lv